Biltongbroodjie | SARIE
Biltongbroodjie	deur Barbara Joubert
Sit die broodjie warm voor met botter. Dis byna ’n maaltyd op sy eie.
Genoeg vir 2 broodjies
• 7,5 ml bakpoeier
• 200 g fyn biltong
• 375 ml karringmelk
• 60 g (65 ml) botter, gesmelt
Verhit oond tot 180 °C. Sif meel, bakpoeier en sout saam in ’n mengbak. Voeg biltong by en meng goed. Klits karringmelk, eier en gesmelte botter saam. Maak holte in middel van droë bestanddele en voeg karringmelkmengsel by. Roer goed deur. Spuit twee broodpannetjies van 14 x 7 cm elk goed met kleefwerende kossproei. Skep deeg in en sit pan in oond. Bak sowat 50 minute. Druk toetspennetjie in brood om seker te maak dis gaar – dit moet droog uitkom. Haal uit en keer versigtig uit op afkoelrak. Laat die warm broodjie eers effens afkoel voor jy dit sny. Wys bejaardes liefde en ondersteuning | Maroela Media
Tooi Turkoois vir Bejaardes verskyn op die nasionale kalender vir spesiale dae en is gemeenskapsgedrewe met ondersteuning van die nie-regeringsorganisasie, Plesion.
Magda van Deventer, woordvoerder vir die veldtog, sê ouer mense wil ook graag veilig in vrede leef met waardigheid.
“Turkoois is die kleur waarmee gemeenskappe sigbaar aandui dat hulle omgee vir ouer mense. Om hul ondersteuning vir ouer persone te wys, word die publiek gevra om turkoois-klere en strikkies te dra en hul omgewing van 15 Mei tot 15 Junie met turkoois te versier,” het sy gesê.
Vanjaar gee dié veldtog ook spesiaal aandag aan die versorgers van bejaardes. Ds. Marius Bacon, een van die mense wat betrokke is by die veldtog, sê dit vat baie deursettingsvermoë en liefde om ouer mense te ondersteun.
“Daar is duisende familielede, verpleërs en versorgers wat met soveel moeite en deernis na bejaardes omsien. Hulle het baie geduld om al die klagtes, seer en verdriet van bejaardes aan te hoor en hulle te vertroos en met die wonderlikste toewyding te versorg,” het hy gesê.
Lede van die publiek en organisasies wat wil deelneem aan die veldtog, word uitgenooi om die webwerf te besoek of ŉ epos te stuur aan [email protected].